Ekuadorko geografia

300px|thumb|Ekuadorko mapa topografikoa
Ekuador ekuatoreak zeharkatzen duen Hego Amerikako ipar-mendebaldeko estatua da. Iparraldean Kolonbiarekin du muga, ekialde eta hegoaldean Perurekin eta mendebaldean Ozeano Barearekin. Ozeano honetan, kontinentetik 1.000 kmra dauden Galapago uharteak ere Ekuadorkoak dira. 283.561 km²-ko azalera duCIA: The world factbook.

 Eskualde geografikoak 
Ekuadorren hiru eskualde kontinental —la Costa (kostaldea), la Sierra (mendialdea) eta el Oriente (ekialdea)— eta uharte eskualde bat —Galapagoak— bereizten dira.

 La Costa (kostaldea) 
Ozeano Barearen bazterreko zabaldi emankorra da, herrialdearen mendebaldean dagoena. Iparraldetik hegoaldera garaiera txikiko mendilerro batek zeharkatzen du (gehienezko garaiera 800 m). Mangladi ugari, oihan tropikal lehor eta hezeak eta lur landuak daude. Nekazaritza aberatsa dago, banana, kakao eta kafe sailak batez ere. Hemen dago Ekuadorko hiririk handiena, Guayaquil, eta honekin batera, portu garrantzitsuenak Puerto Bolívar, Manta eta Esmeraldas dira.

 La Sierra (mendialdea) 
Andeek iparraldetik hegoaldera zeharkatzen dute Ekuador. 6.000 metro baino gehiagoko gailurrak daude eta sumendi aktibo batzuk (Cotopaxi, Tungurahua). Herrialdearen iparraldean hiru mendilerro paralelo bereizten dira: mendebaldekoa, erdialdekoa eta ekialdekoa. Hegoaldean mendilerroak ez dira ongi zehaztuak Eskualde honetan daude herrialdeko hiri handienetako batzuk:Quito (hiriburua), Loja, Riobamba...

 El Oriente (ekialdea) 
Amazonas ibaiaren arroan dago eta gehiena oihan tropikal hezea da. Herrialdearen azaleraren erdia da (131 000 km²) baina biztanleen %5a baino ez du. Talde indigena ugari bizi da bertan: kitxuak, siona-secoyak, huaroaniak, kofanak...Izarraitz’s Weblog: Ekuadorko hizkuntza indigenak Eskualde honetan, Nueva Lojaren inguruan, petrolioa ustiatzen da. Kutsadurak kalte handiak eragin ditu oihanetan, uretan eta giza osasuneanEkologistakmartxan: Petrolioa munduaren erdianUNESCO Aldizkaria: Petrolioa mara-mara, oihana odoletan

 Galapago uharteak 
Galapagoak Ozeano Barean daude, kontinentetik 900-1.200 kilometrora. 17 uharte handi, 23 uhartexka eta 100 uharte txiki dira. Denetara 8.010 km²-ko azalera du.

 Mendi eta sumendiak 
 Mendia  Garaiera (m)  Azken erupzioa Chimborazo  6.267  K.a. 640 ± 500 urte Cotopaxi  5.897  1940 Cayambe  5.790  1786 Antisana  5.753  1802 Altar  5.320  Illiniza  5.248  Holozenoan Sangay  5.230  2007 Tungurahua  5.023  2010Hoy.com.ec: Erupción del Tungurahua provoca evacuaciones y afecta tráfico aéreo Carihuarazo  5.020  Cotacachi  4944  K.a. 950? Guagua Pichincha  4.787  2004 Reventador  3.562  2007

 Hidrografia 
Ekuadorko sare hidrografikoan bi isurialde daude: Pazifikokoa, Andeetatik mendebaldera, eta Atlantikokoa, Andeetatik ekialdera. Ibai gehienak Sierran sortzen dira. Goi ibilguan ur-jauziak eta lasterrak izaten dira eta arroilak zeharkatzen dituzte.

Pazifikoko isurialdeko ibai nagusiak Esmeraldas—ahoa Esmeraldas hirian duena— eta Guayas—ahoa Guayaquilgo golkoan duena—dira. Ibai jariotsuak dira eta nabigagarriak behealdean.

Atlantikoko isurialdeko ibaiak Amazonasen arrokoak dira. Putumayo (Colombiatik datorrena) eta Napo ibaiak zuzenean Amazonasen isurtzen dira. Tigre, Pastaza eta Santiago berriz, Marañonen ibai adarrak dira.

Ekuadorko aintzira gehienak txikiak dira eta Sierran daude. Aipagarrienak Imbabura probintziakoak dira: Cuicocha, Mojanda, Yahuarcocha, Laguna de San Pablo...La guia 2000: Ecuador, hidrografía.

 Datu orokorrak 
Kokapena:
Hego Amerikako ipar-mendebaldean, ekuatoreak zeharkaturik, Colombia, Peru eta Pazifikoaren artean.

Koordenatu geografikoak: 

Azalera:
 osoa: 283.561 km²
 lehorra: 276.841 km²
 ura: 6.720 km²

Herrialdearen mugak:

denetara: 2.010 km

Erresuma mugakideak:
 Colombia 590 km,
 Peru 1.420 km,

Itsasbazterra: 2.237 km

Lurraldea:
itsas bazterreko zabaldia mendebaldean (costa), Andeetako mendigunea erdialdean (sierra) eta oihan tropikala ekialdean (oriente).

Muturreko garaierak:
 puntu beherena: Ozeano Barea, 0 m
 puntu gorena: Chimborazo 6.267 m

Baliabide naturalak:
petrolioa, arrantza, zura, hidroelektrizitatea

Lurren erabilera: (2005)
 lur landuak: %5,71
 labore iraunkorrak: %4,81
 beste: %89,48

Lur ureztatua: (2003)
8.650 km²

Ur baliabide berriztagarriak: (2000)
432 km³

Ur kontsumoa (etxeko-ura/industria-ura/nekazal-ura): (2000)
 denetara: 16,98 km³/urte (%12/%5/%82)
 per capita: 1.283 m³/urte

Arrisku naturalak:
maizko lurrikarak; luiziak; sumendien aktibitatea; uholdeak; aldian behingo lehorteak. Sumendirik aktiboena Tungurahua (5.023 m) da eta 2010ean erupzioa izan zuen.

 Erreferentziak 

 Kanpo estekak